Diari Oficial de la Generalitat Valenciana


Sumari del DOGV 9405, del 16-08-2022 (2022/7678)

CORRECCIÓ d'errades de la Resolució de 29 de juny de 2022 i de la Resolució complementària de 12 de juliol de 2022, de la Vicepresidència i Conselleria d'Igualtat i Polítiques Inclusives.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7678


Data del document
:   15-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

CORRECCIÓ d'errades de la Resolució de 29 de juny de 2022 i de la Resolució complementària de 12 de juliol de 2022, de la Vicepresidència i Conselleria d'Igualtat i Polítiques Inclusives. [2022/7678]  
Antecedents de fet  
Primer. Per mitjà de la Resolució de 29 de juny de 2022, de la Vicepresidència i Conselleria d'Igualtat i Polítiques Inclusives, s'ha resolt el procediment de selecció de sol·licituds d'entitats d'iniciativa social, convocat per la Resolució de 25 de maig de 2022, de convocatòria d'acords d'acció concertada per a l'exercici 2022 i 2023 en matèria de serveis socials en el sector d'infància i adolescència, servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats/ades que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència.  
  
Segon. Posteriorment es va aprovar mitjançant una resolució complementària de 12 de juliol de 2022 la distribució en les anualitats de 2022 i 2023 dels imports totals concedits a cada una de les entitats beneficiàries en la Resolució de 29 de juny de 2022.  
Tercer. S'ha advertit un error aritmètic en la suma dels mòduls que serveixen com a base de càlcul dels imports de cada anualitat de l'acció concertada, en concret en la taula corresponent al Servei de punt de trobada familiar per a l'atenció de xiquets, xiquetes i adolescents del sistema de protecció, tant en la resolució de concessió com en la resolució complementària, que cal esmenar.  
Als anteriors fets resulten d'aplicació els següents  
  
Fonaments de dret  
Primer. L'article 109.2 de la Llei 39/2015, d'1 d'octubre, del procediment administratiu comú de les administracions públiques, indica que «les administracions públiques poden rectificar, així mateix, en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
Segon. Segons el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, en el seu article 10, i l'Ordre 3/2021, de 30 de març, de 2021, de la Vicepresidència i Conselleria d'Igualtat i Polítiques Inclusives, per la qual es desplega el Decret 170/2020, de 30 d'octubre, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, en l'article 3, estableixen les funcions corresponents a la Direcció General d'Infància i Adolescència respecte a l'objecte dels concerts socials de la referida convocatòria.  
Tercer. En aplicació de l'apartat quart de la Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2022 i 2023, la persona titular de la Direcció General d'Infància i Adolescència té delegada la resolució del procediment d'acció concertada.  
  
En conseqüència, resolc:  
  
Corregir els imports totals de les anualitats de 2022 i 2023, i el total del concert corresponent a cada un dels lots del servei de punt de trobada familiar per a l'atenció de xiquets, xiquetes i adolescents del sistema de protecció, que queda de la següent manera:  
  
  
  
València, 15 de juliol de 2022.- La vicepresidenta i consellera d'Igualtat i Polítiques Inclusives, p. d. (R 25.05.2022), la directora General d'Infància i Adolescència: Rosa Josefa Molero Mañes.